ਇਨਾਕੈਂਤੀ ਸਮਾਕਤੂਨੋਵਸਕੀ

ਇਨਾਕੈਂਤੀ ਮਿਖਾਇਲੋਵਿਚ ਸਮਾਕਤੂਨੋਵਸਕੀ (; ਜਨਮ Smoktunovich, 28 ਮਾਰਚ 1925 3 ਅਗਸਤ 1994) ਸੋਵੀਅਤ ਅਦਾਕਾਰ "ਸੋਵੀਅਤ ਅਦਾਕਾਰਾਂ ਦਾ ਰਾਜਾ" ਮੰਨਿਆ ਜਾਂਦਾ ਸੀ। ਉਸ ਨੇ 1974 ਵਿੱਚ ਯੂਐਸਐਸਆਰ ਦਾ ਲੋਕ ਕਲਾਕਾਰ ਅਤੇ 1990 ਵਿੱਚ ਸਮਾਜਵਾਦੀ ਲੇਬਰ ਦੇ ਹੀਰੋ ਦਾ ਨਾਂ ਦਿੱਤਾ ਗਿਆ ਸੀ। 

 ਮੁਢਲੀ ਜ਼ਿੰਦਗੀ 
ਸਮਾਕਤੂਨੋਵਸਕੀ ਦਾ ਜਨਮ ਬੇਲਾਰੂਸੀ ਨਸਲ ਦੇ ਇੱਕ ਕਿਸਾਨ ਪਰਵਾਰ ਦੇ ਇੱਕ ਸਾਇਬੇਰੀਅਨ ਪਿੰਡ ਵਿੱਚ ਹੋਇਆ ਸੀ।Dubrovsky, V. Ya. (2002) Иннокентий Смоктуновский. Жизнь и роли. B. M. Poyurovsky (ed.), Moscow: Iskusstvo. . ਇਹ ਇੱਕ ਵਾਰ ਅਫਵਾਹ ਸੀ ਕਿ ਉਹ ਇੱਕ ਪੋਲਿਸ਼ ਪਰਿਵਾਰ, ਇੱਥੋਂ ਤੱਕ ਕਿ ਅਮੀਰਸ਼ਾਹੀ ਵਿੱਚੋਂ ਸੀ,Герой Социалистического Труда Смоктуновский Иннокентий Михайлович :: Герои страны. Warheroes.ru. Retrieved on 10 May 2016. ਪਰ ਉਸ ਨੇ ਆਪਣੇ ਪਰਿਵਾਰ ਦੱਸ ਕੇ ਇਹ ਸਿੱਧਾਂਤ ਠੱਪ ਕਰ ਦਿੱਤਾ ਕਿ ਬੇਲਾਰੂਸੀ ਪਰਵਾਰ ਦਾ ਸੀ।ਉਸਨੇ ਦੂਜੇ ਵਿਸ਼ਵ ਯੁੱਧ ਦੇ ਦੌਰਾਨ ਲਾਲ ਸੈਨਾ ਵਿੱਚ ਸੇਵਾ ਕੀਤੀ। 1946 ਵਿਚ, ਉਹ ਕ੍ਰਾਸਨੋਯਾਰਸਕ ਵਿੱਚ ਇੱਕ ਥੀਏਟਰ ਵਿੱਚ ਸ਼ਾਮਲ ਹੋ ਗਿਆ, ਬਾਅਦ ਵਿੱਚ ਮਾਸਕੋ ਚਲੇ ਗਿਆ। 1957 ਵਿਚ, ਉਸ ਨੂੰ ਜੀਓਰਗੀ ਤੋਵਸਤੋਨੋਗੋਵ ਨੇ ਲੈਨਿਨਗ੍ਰਾਡ ਦੇ ਬੋਲਸ਼ੋਈ ਡਰਾਮਾ ਥੀਏਟਰ ਵਿੱਚ ਸ਼ਾਮਲ ਹੋਣ ਲਈ ਬੁਲਾਇਆ, ਜਿੱਥੇ ਉਸਨੇ ਜਨਤਾ ਨੂੰ ਦਾਸਤੋਵਸਕੀ ਦੇ ਬੁਧੂ ਵਿੱਚ ਪ੍ਰਿੰਸ ਮਿਸਕਿਨ ਦੀ ਨਾਟਕੀ ਵਿਆਖਿਆ ਦੇ ਨਾਲ ਹੈਰਾਨ ਕਰ ਦਿੱਤਾ। ਉਸ ਦੀਆਂ ਸਭ ਤੋਂ ਵਧੀਆ ਭੂਮਿਕਾਵਾਂ ਵਿੱਚ ਇੱਕ ਅਲੇਕਸੀ ਕੋਨਸਤਾਂਤਨੋਵਿਚ ਤਾਲਸਤਾਏ ਦੀ ਜ਼ਾਰ ਫਿਓਦਰ ਇਵਾਨੋਵਿਚ (ਮਾਲੀ ਥੀਏਟਰ, 1973) ਵਿੱਚ ਉਸਦੀ ਟਾਈਟਲ ਭੂਮਿਕਾ ਸੀ। 

 ਫ਼ਿਲਮੀ ਕੈਰੀਅਰ
ਫਿਲਮ ਵਿੱਚ ਉਸਦਾ ਕਰੀਅਰ ਮਿਖਾਇਲ ਰੌਮ ਦੀ ਫਿਲਮ ਇਕ ਸਾਲ ਵਿੱਚ ਨੌਂ ਦਿਨ (1962) ਨਾਲ ਸ਼ੁਰੂ ਹੋਇਆ ਸੀ। 1964 ਵਿੱਚ ਉਸਨੇ ਸ਼ੇਕਸਪੀਅਰ ਦੇ ਨਾਟਕ ਦੇ ਗ੍ਰੀਗੋਰੀ ਕੋਜ਼ੀਨਸੇਵ ਦੇ ਮਸ਼ਹੂਰ ਸਕ੍ਰੀਨ ਸੰਸਕਰਣ ਵਿੱਚ ਹੈਮਲਟ ਦੀ ਭੂਮਿਕਾ ਨਿਭਾਈ, ਜਿਸ ਲਈ ਉਸ ਦੀ ਲੌਰੇਨ ਓਲੀਵਾਈਅਰ ਤੋਂ ਪ੍ਰਸ਼ੰਸਾ ਮਿਲੀ ਅਤੇ ਲੈਨਿਨ ਪੁਰਸਕਾਰ ਮਿਲਿਆ। ਬਹੁਤ ਸਾਰੇ ਅੰਗਰੇਜ਼ੀ ਅਲੋਚਕਾਂ ਨੇ ਤਾਂ ਸਮਾਕਤੂਨੋਵਸਕੀ ਦੇ ਹੈਮਲਟ ਨੂੰ ਓਲੀਵਾਈਅਰ ਵਾਲੇ ਤੋਂ ਉੱਪਰਲਾ ਦਰਜਾ ਵੀ ਦਿਤਾ, ਉਹ ਵੀ ਉਦੋਂ ਜਦੋਂ ਓਲੀਵੀਰ ਨੂੰ ਅਜੇ ਵੀ ਫੰਨੇ ਮੰਨਿਆ ਜਾਂਦਾ ਸੀ। ਸਮਾਕਤੂਨੋਵਸਕੀ ਨੇ ਇੱਕ ਅਖੰਡ ਬਹਾਦਰ ਚਿੱਤਰ ਤਿਆਰ ਕੀਤਾ, ਜਿਸ ਵਿੱਚ ਉਹ ਸਭ ਕੁਝ ਇਕਸਾਰ ਘੁਲਮਿਲ ਗਿਆ ਸੀ ਜੋ ਪਹਿਲਾਂ ਬੇਮੇਲ ਜਾਪਦਾ ਸੀ: ਸੁਭਾਵਕ ਸਰਲਤਾ ਅਤੇ ਕਮਾਲ ਅਮੀਰਸ਼ਾਹੀਅਤ, ਦਿਆਲਤਾ ਅਤੇ ਚੋਭਵਾਂ ਵਿਅੰਗ ਵਿਹਾਰ, ਇੱਕ ਵਿਅੰਗਮਈ ਮਾਨਸਿਕਤਾ ਅਤੇ ਸਵੈ-ਬਲੀਦਾਨ। 

ਸਮੋਕਤੂਨੋਵਸਕੀ ਐਲਡਰ ਰਿਆਜ਼ਾਨੋਵ ਦੇ ਜਾਸੂਸੀ ਵਿਅੰਗ ਵਿੱਚ ਕਾਰ ਤੋਂ ਖਬਰਦਾਰ (1966) ਵਿੱਚ ਯੂਰੀ ਡੈਟੋਚਕਿਨ ਵਜੋਂ ਜਾਣਿਆ ਜਾਂਦਾ ਹੈ, ਜਿਸ ਨੇ ਅਭਿਨੇਤਾ ਦੇ ਬਕਾਏ ਕੌਮਿਕ ਤੋਹਫ਼ਿਆਂ ਦਾ ਖੁਲਾਸਾ ਕੀਤਾ ਹੈ। ਬਾਅਦ ਵਿੱਚ, ਉਸਨੇ ਚੈਕੋਵਸਕੀ (1969) ਵਿੱਚ ਪਿਓਤਰ ਇਲੀਚ ਚੈਕੋਵਸਕੀ, ਐਂਦਰੇਈ ਕਾਂਚਾਲੋਵਸਕੀ ਦੇ ਚੈਖਵ ਦੇ ਨਾਟਕ ਦੇ ਸਕਰੀਨ ਸੰਸਕਰਣ (1970) ਵਿੱਚ ਅੰਕਲ ਵਾਨਿਆ, ਐਂਦਰੇਈ ਤਾਰਕੋਵਸਕੀ ਦੇ ਦਰਪਣ (1975) ਵਿੱਚ ਨੈਰੇਟਰ, ਅਨਾਤੋਲੀ ਏਫਰੋਸ ਦੀ ਵੀਰਵਾਰ ਨੂੰ ਅਤੇ ਕਦੇ ਵੀ ਫੇਰ ਨਹੀਂ ਵਿੱਚ ਬੁਢੇ ਦਾ (1977), ਅਤੇ ਪੁਸ਼ਕਿਨ ਦੇ ਨਾਟਕਾਂ ਤੇ ਅਧਾਰਤ ਮਿਖਾਇਲ ਸ਼ਵਿਵਟਜ਼ ਦੀ ਨਿੱਕੇ ਦੁਖਾਂਤ (1979) ਵਿੱਚ ਭੂਮਿਕਾਵਾਂ ਨਿਭਾਈਆਂ। 

1990 ਵਿੱਚ, ਸਮਾਕਤੂਨੋਵਸਕੀ ਨੇ ਬੇਸਟ ਐਕਟਰ ਸ਼੍ਰੇਣੀ ਵਿੱਚ ਨਾਈਕਾ ਅਵਾਰਡ ਜਿੱਤਿਆ। 69 ਸਾਲ ਦੀ ਉਮਰ ਵਿੱਚ ਇੱਕ ਹਸਪਤਾਲ ਵਿੱਚ ਬੁੱਧਵਾਰ ਦੇ ਦਿਨ 3 ਅਗਸਤ 1994 ਨੂੰ ਉਸਦੀ ਮੌਤ ਹੋ ਗਈ ਸੀ। ਛੋਟੇ ਗ੍ਰਹਿ 4926 ਸਮਾਕਤੂਨੋਵਸਕੀ ਦਾ ਨਾਂ ਉਸ ਦੇ ਨਾਂ ਤੇ ਰੱਖਿਆ ਗਿਆ ਸੀ।

 ਚੋਣਵੀਂ ਫ਼ਿਲਮੋਗਰਾਫੀ 

 1956 ਸਿਪਾਹੀ ਫ਼ਾਰਬਰ ਦੇ ਤੌਰ ਤੇ
 1957 ਤੂਫ਼ਾਨ  ਮੋਰੋਂਤਸੇਵ ਦੇ ਤੌਰ ਤੇ
 1959 ਅਣਪਾਈ ਚਿੱਠੀ (ਫਿਲਮ) ਕੋਨਸਤਾਂਤਿਨ ਸਬੀਨੀਨ ਵਜੋਂ 
 1961 ਇਕ ਸਾਲ ਵਿੱਚ ਨੌਂ ਦਿਨ (1962) ਇਲੀਆ ਕੁਲੀਕੋਵਦੇ ਤੌਰ ਤੇ
 1964 ਹੈਮਲਟ ਹੈਮਲਟ ਦੇ ਤੌਰ ਤੇ
 1966 ਕਾਰ ਤੋਂ ਖਬਰਦਾਰ (1966) ਵਿੱਚ ਯੂਰੀ ਡੈਟੋਚਕਿਨ ਦੇ ਤੌਰ ਤੇ
 1969 ਚੈਕੋਵਸਕੀ ਪਿਓਤਰ ਇਲੀਚ ਚੈਕੋਵਸਕੀ ਵਜੋਂ 
 1970 ਅਪਰਾਧ ਅਤੇ ਸਜ਼ਾ  ਪੋਰਫਾਈਰੀ ਪੀਟਰੋਵੈਚ 
 1970 ਅੰਕਲ ਵਾਨਿਆ ਵਿੱਚ 'ਇਵਾਨ ਵੋਨੀਟਸਕੀ, ਅੰਕਲ ਵਾਨਿਆ 
 1972 ਟੇਮਿੰਗ ਆਫ ਦ ਫਾਇਰ ਵਿੱਚ ਕੋਨਸਟੈਂਨਟਿਨ ਸੀਓਲਕੋਵਸਕੀ ਦੇ ਰੂਪ ਵਿੱਚ
 1975 ਉਹ ਆਪਣੇ ਦੇਸ਼ ਲਈ ਲੜੇ ਵਿੱਚ  ਡਾਕਟਰ ਦੇ ਰੂਪ ਵਿੱਚ
 1979 ਨਿੱਕੇ ਦੁਖਾਂਤ ਵਿੱਚ ਐਨਟੋਨੀਓ ਸਲੇਰੀਅਤੇ ਬੁਢਾ ਬੈਰੋਨ ਵਜੋਂ 
 1979 ਮਾਸਕੋ ਹੰਝੂਆਂ ਵਿੱਚ ਵਿਸ਼ਵਾਸ ਨਹੀਂ ਕਰਦਾ ਵਿੱਚ ਕੈਮੀਓ ਦਿੱਖ
 1983 ਦੋ ਇੱਕ ਛੱਤਰੀ ਥੱਲੇ ਵਿੱਚ  ਟਿਲ ਦੇ ਤੌਰ ਤੇ 
 1984 ਮੁਰਦਾ ਰੂਹਾਂ ਵਿੱਚ ਪਲੁਸਤਿਨ 
 1985 ਸ਼ੁਰੂ ਵਿੱਚ ਰੂਸ ਵਿੱਚ ਜਸਟੀਨੀਅਨ ਪਹਿਲਾ ਦੇ ਤੌਰ ਤੇ
 1985 ਸਟਰੇਂਜ ਕੇਸ ਆਫ਼ ਡਾ. ਜੈਕਿਲ ਐਂਡ ਮਿ. ਹਾਇਡ ਵਿੱਚ ਡਾ. ਹੈਨਰੀ ਜੈਕਿਲ 
 1989 ਮਦਰ ਗਵਰਨਰ ਵਜੋਂ
 1993 ਸੋਨਾ ਵਿੱਚ ਡੌਨ ਡਿਏਗੋ ਵਜੋਂ 
 1993 ਮੈਂ ਅਮਰੀਕਾ ਵਿੱਚ ਜਾਣਾ ਚਾਹੁੰਦਾ ਹਾਂ ਵਿੱਚ ਲੇਖਕ ਵਜੋਂ 
 1994 ਐਂਚਾਂਟਿਡ ਵਿੱਚ ਟੇਸਟਰ ਦੇ ਰੂਪ ਵਿੱਚ 
 1997 ਡੈਂਡੈਲੀਅਨ ਵਾਈਨ ਵਿੱਚ ਕਰਨਲ ਫ੍ਰੀਲੇ ਦੇ ਰੂਪ ਵਿੱਚ

 ਹਵਾਲੇ 

 ਬਾਹਰੀ ਲਿੰਕ 


 Smoktunovsky's biography in The New York Times.
 Biography of Innokenti Smoktunovsky

ਸ਼੍ਰੇਣੀ:ਜਨਮ 1925
ਸ਼੍ਰੇਣੀ:ਮੌਤ 1994